CELEX: 32019D1864
Language: lv
Date: 2019-10-24 00:00:00
Title: Padomes Lēmums (ES) 2019/1864 (2019. gada 24. oktobris) par to, lai Savienības vārdā parakstītu Nolīgumu vēstuļu apmaiņas veidā starp Eiropas Savienību un Šveices Konfederāciju saistībā ar sarunām saskaņā ar 1994. gada VVTT XXVIII pantu par Šveices PTO koncesiju izmaiņām attiecībā uz gaļu, kam pievienotas garšvielas

8.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 289/1
               
            
         PADOMES LĒMUMS (ES) 2019/1864
         (2019. gada 24. oktobris)
         par to, lai Savienības vārdā parakstītu Nolīgumu vēstuļu apmaiņas veidā starp Eiropas Savienību un Šveices Konfederāciju saistībā ar sarunām saskaņā ar 1994. gada VVTT XXVIII pantu par Šveices PTO koncesiju izmaiņām attiecībā uz gaļu, kam pievienotas garšvielas
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padome 2018. gada 6. decembrī pilnvaroja Komisiju sākt sarunas saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par atbilstīgu kompensāciju sakarā ar Šveices lēmumu sarakstā “LIX – Šveice un Lihtenšteina” izmainīt tarifu koncesijas attiecībā uz gaļu, kam pievienotas garšvielas.
                  
               
                     (2)
                  
                  
                     Sarunas ir noslēgušās, un 2019. gada 17. jūlijā tika parafēts Nolīgums vēstuļu apmaiņas veidā starp Eiropas Savienību un Šveices Konfederāciju saistībā ar sarunām saskaņā ar 1994. gada VVTT XXVIII pantu par Šveices PTO koncesiju izmaiņām attiecībā uz gaļu, kam pievienotas garšvielas (“nolīgums”).
                  
               
                     (3)
                  
                  
                     Padomes lēmums attiecas vienīgi uz Savienības tirdzniecības politiku un īsteno nolīgumu, kas panākts pēc sarunām, kuras risinātas saskaņā ar 1994. gada VVTT XXVIII pantu, kas ir Savienības tiesības saskaņā ar Līgumu par Pasaules Tirdzniecības organizācijas (PTO) izveidošanu.
                  
               
                     (4)
                  
                  
                     Tādēļ nolīgums būtu jāparaksta,
                  
               IR PIEŅĒMUSI ŠO LĒMUMU.
         
            1. pants
            Ar šo atļauj Savienības vārdā parakstīt Nolīgumu vēstuļu apmaiņas veidā starp Eiropas Savienību un Šveices Konfederāciju saistībā ar sarunām saskaņā ar 1994. gada VVTT XXVIII pantu par Šveices PTO koncesiju izmaiņām attiecībā uz gaļu, kam pievienotas garšvielas, ņemot vērā tā noslēgšanu (1).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2019. gada 24. oktobrī
            
               
                  Padomes vārdā –
               
               
                  priekšsēdētāja
               
               A.-K. PEKONEN
            
         
         
            (1)  Nolīguma tekstu publicēs kopā ar lēmumu par tā noslēgšanu.